ไทยพาณิชย์สู้ขอศาลวินิจฉัยโอนเงินทักษิณ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ไทยพาณิชย์ยืนกราน ศาลปกครองสูงสุดศาลฎีกาวินิจฉัยแล้ว จะปฏิบัติตามทันที
ธนาคารไทยพาณิชย์ แจ้งว่า สาเหตุที่ธนาคารยังไม่โอนเงินในชื่อบัญชีของตระกูลชินวัตรให้กับกรมบัญชีกลางได้ในทันที เนื่องจากกรณีนี้เป็นเรื่องใหม่ซึ่งไม่มีตัวอย่างมาก่อน และมีความซับซ้อนในแง่ของกฎหมายเป็นพิเศษ
ทั้งนี้ เนื่องจากบัญชีเงินฝากของ บุคคลในครอบครัวชินวัตรที่ถูกบังคับตามคำพิพากษาของศาลฎีกาแผนกคดีอาญาของผู้ดำรงตำแหน่งทางการเมือง ถูกคำสั่งอายัดของกรมสรรพากรถึง 2 ครั้ง จึงเกิดความไม่ชัดเจนในข้อกฎหมายและวิธีปฏิบัติ
ขณะเดียวกันธนาคารจึงได้ขอให้กระทรวงการคลังพิจารณาเพิกถอนคำสั่งอายัดของกรมสรรพากร และถอนคดีในศาลปกครองสูงสุด แต่ทางกระทรวงการคลังยังยืนยันที่จะไม่เพิกถอน ดังนั้นจึงได้ทำคำร้องถึงศาลปกครองสูงสุด เพื่อให้จำหน่ายคดีที่ธนาคารมีกรณีพิพาทกับกรมสรรพากรเกี่ยวกับคำสั่งอายัด 
นอกจากนี้ ยังได้ทำหนังสือหารือถึงศาลฎีกาแผนกคดีอาญาของผู้ดำรงตำแหน่งทางการเมือง เพื่อขอความชัดเจนว่าควรจะต้องดำเนินการอย่างไร
ทั้งนี้ เมื่อได้รับคำวินิจฉัยจากทั้งสองศาลแล้ว จะปฏิบัติตามและทำการโอนเงินให้ทันที
สำหรับเงินที่อยู่ในการดูแลของธนาคารไทยพาณิชย์มีอยู่ 34 หมื่นล้านบาท